cyanic-selkie/wikianc huggingface dataset:
Isachsenfjella
Isachsenfjella er eit stort fjell med ei høgd opp mot 2750 moh, som ligg 6,5 km søraust for Bergersenfjella i Sør-Rondane i Antarktis. Det vart kartlagd av norske kartografar i 1957 frå flyfoto tekne under U.S. Navy Operasjon Highjump, 1946–47, og kalla opp etter major Gunnar Isachsen, som i lag med kaptein Hjalmar Riiser-Larsen leia den norske ekspedisjonen i 1930–31.
Introducing The Beau Brummels
Introducing The Beau Brummels er debutalbumet til det amerikanske poprockbandet The Beau Brummels. Det vart produsert av Sly Stone, som seinare vart frontmann i Sly & the Family Stone. I motsetnad til mange andre debutalbum på denne tida, var ti av tolv songar på albumet originale songar. Albumet nådde 24. plassen på den amerikanske Top LPs-lista i 1965.
Fylkesveg 155 i Troms
Fylkesveg 155 i Troms går mellom Skårvik og Haugli i Salangen kommune. Vegen er 12,8 km lang.
Spesifikk gravitet
Spesifikk gravitet eller Relativ tettleik, er høvet mellom tettleiken (masse av eit einingsvolum) av eit stoff til tettleiken av eit referansemateriale. Spesifikk gravitet tyder ofte relativ tettleik med omsyn til vatn.
Dersom eit stoff sin spesfikke gravitet er mindre enn 1 då er stoffet mindre tett enn referansen; dersom den er eksakt 1 så er tettleikane like dvs. like volum har same masse. Dersom referansematerialet er vatn så vil eit stoff med spesifikk gravitet mindre enn 1 flyte i vatnet. T.d. vil ein bit is med spesifikk gravitet på om lag 0,9 flyte. Eit stoff med spesifikk gravitet større enn ein vil søkke.
Temperatur og trykk må spesifiserast for både prøve og referanse. Trykket er nesten alltid 1 atm som er lik 101.325 kPa. Dersom det ikkje er det, er det meir vanleg å spesifiere tettleiken direkte. Temperaturen til både prøve og referanse varierer frå industri til industri. Britiske bryggeriar nyttar spesifikk gravitet som spesifisert ovanfor multiplisert med 1000. Spesifikk gravitet er til vanleg nytta i industrien som ein enkel måte å få informasjon om konsentrasjonen av løysingar av ulike material som saltløysingar, sukkerløysingar (syrups, juices, honeys, brewers wort, must, osv.) og syrer.
Grunnformel
Spesifikk gravitet (SG) eller Relativ tettleik (RD) er ein dimensjonlaus eigenskap sidan det er høvet mellom anten tettleikar eller vekter
der SG er spesifikk gravitet, ρstoff er tettleiken av stoffet eller væska som skal målast og ρreferanse er tettleiken til referansen. (Etter konvensjonen nyttar ein den greske bokstaven ρ, rho, om tettleiken.)
Subskripta indikerer referansematerialet: SGstoff/referanse, som tyder "Spesifikk gravitet av eit stoff med omsyn til referanse". Dersom referansen ikkje er spesielt nemnd er det normalt rekna med at det er vatn ved 4 °C (eller, meir presist, 3.98 °C, som er temperaturen der vatn har sin maksimale tettleik). I SI-einingar, er tettleiken av vatn (tilnærma) 1000 kg/m3 eller 1 g/cm3, som gjer bruk av spesifikk gravitet utrekningar spesielt lett: tettleiken av eit objekt trengst berre å dividerast med 1000 eller 1 avhengig av eininga.
Gassar
Den spesifikke graviteten av gassar er ofte målt med omsyn til tørr luft ved 20 °C og 1 atm absolutt trykk (101.325 kPa) som har ein tettleik på 1.205 kg/m3. Spesifikk gravitet med omsyn til luft kan ein finne ved
Hallett Peninsula
Hallett Peninsula er ei trekanta, kuppelforma halvøy, 20 nautiske mil lang, med 1500 meter høge klipper på austsida og 300 meter høge klipper på vestsida. Ho strekkjer seg frå Cape Hallett til Cape Wheatstone og er landfast via eit smalt eid mellom Tuckerbreen og Edistofjorden. Det fekk dette namnet av New Zealand Geological Survey Antarctic Expedition, 1957–58, fordi Hallett Station på Seabee Hook vart oppretta ved nordenden av halvøya.
Spesifikk gravitet
Bruk
Spesifikk gravitet kan nyttast til å kvantifisere oppdrifta av eit stoff i ei væske eller finne tettleiken av eit ukjent stoff frå den kjente tettleiken av eit anna. Spesifikk gravitet er ofte nytta av geologar og av mineralogar for å finne mineralinnhaldet i ein stein eller ei prøve. Gemologar nyttar SG som ei hjelp til å identifisere edelsteinar. Vatn er føretrekt som referanse sidan målingane er lette å gjere i felten (sjå nedanfor om døme på målemetodar).
Ein viktig bruk av spesifikk gravitet-målingar i industrien er å finne konsentrasjonen av stoff i ei vassløysingar og desse finn ein i tabellar av SG vs konsentrasjon av stoff. Det er ekstra viktig at ein nyttar den korrekte forma for SG. For eksempel i bryggeriindustrien Plato tabellen, som lister sukrosekonsentrasjon i vekt vs sann SG, var opphavleg (20 °C/4 °C) som er basert på målingar av tettleiken av sukroseløysingar laga ved laboratorietemperatur (20 °C), men referert til tettleiken av vatn ved 4 °C som er veldig nær temperaturen der vatn har sin maximale tettleik, ρ, lik 0.999972 g/cm3 (or 62.43 lbm·ft−3). Det ASBC sin tabell er i bruk i Nord-America i dag medan det er utleidd frå den opphavlege Plato tabellen er for apparent spesifikk gravitetsmålingar ved (20 °C/20 °C) på IPTS-68 skalaen der tettleiken av vatn er 0.9982071 g/cm3. I sukker, sukra drikker, honning, frukt juice og relatert industriar sukrosekonsentrasjonar i vekt er tatt frå dete arbeidet som nyttar SG (17.5 °C/17.5 °C). Eit anna døme er Britiske SG einingar er basert på referanse og prøvetemperaturar ved 60 °F og e såleis (15.56 °C/15.56 °C).
Målingar
Spesifikk gravitet kan bli rekna ut direkte ved å måle tettleiken av ei prøve og dele det med (den kjente) tettleiken til referansestofet. Tettleiken av prøve er ganske enkelt massen delt på volumet. Sjølv om massen er lett å måle, er volumet av eit uregulær forma objekt vanskeleg å fastsette. Ein metode er å legge prøva i ein vassfylt graduated sylinder og les sv der mykje vatn det fortrenger. Alternativt kan kontaineren bli fylt til kanten brim, prøva senka ned i vatnet, og overflodsvolumet blir målt. Overflatespenninga av vatn kan halde på betydelege mengder vatn og dermed hindre overflodding, som er spesielt problematisk for små prøver. På grunn av dette er det ønskeleg å nytte ein vassglass med så liten open som mogleg.
Når desse tettleikane er dividert, referansar til fjærkonstant, gravitet og tverrsnittsarealet kanselerer og ein får
Spesifikk gravitet er lettare og kan hende meir nøyaktig målt utan å måle volumet. Ved å nytte ei fjærvekt, kan prøva veiast først i luft og så i vatn. Spesifikk gravitet med omsyn til vatn kan så bli rekna ut ved hjelp av følgjande likning:
Denne teknikken kan ikkje så lett nyttast til å måle tettleikar mindre enn 1, av di prøva då vil flyte. Wvatn blir ein negativ kvantitet som representerer krafta ein treng for å halde prøva under vatn.
Ein annan praktisk metode nyttar tre målingar. Prøva blir veigd tørr. Så blir ein kontainer fylt til kanten med vatn veigd, og veigd om att med prøva nedsenka etter at overskottsvatnet har rent over kanten og blitt fjerna. Ved å trekke frå den siste målinga frå summen av dei to første får ein vekta av overskottsvatnet. Den spesifikke graviteten er vekta av den tørre prøva dividert på vekta av overskottsvatnet. Denne metoden er brukbar for vekter som ikkje lett kan innehalde eit nedsenka prøve og tillet òg målingar av prøver som er mindre tette enn vatn.
Eksempel
Stoff med ein spesifikk gravitet på 1 er nøytrale med omsyn til å vere flytande i vatn. Dei med SG større enn ein er tattare enn vatn. Dersom ein ser bort frå effekten av overflatespenninga vil dei synke i vatn. Dei med SG mindre enn ein er mindre tette enn vatn og dei vil flyte.
(Enkleltprøver kan variere slik at tala ovanfor kan variere litt frå prøve til prøve.)
Referansar
비중 משקל סגולי Ominaispaino நீர் ஒப்படர்த்தி ความถ่วงจำเพาะ
Utrangerte atomubåtar
Dette er ei liste over atomubåtar som er utrangerte, eller som har gått ned. Lista er frå juli 2019.
Sambandsstatane (USA)
USA har teke flest atomubåtar ut av teneste,
Teneste for Russland etter sovjetisk teneste
I 1991 tok Russland over (mellom anna) følgjande atomubåtar etter den oppløyste staten Sovjetunionen:
Al Wajbah
Al Wajbah er ein busetnad i Qatar i kommunen Al Rayyan. Han ligg 15 km vest for hovudstaden Doha. Staden var åstad for slaget ved Al Wajbah, som fann stad mellom osmanarane og qatarske stammer i 1893. Osmanarane sette i gang ein blokade av staden i mars 1893. Hovudslaget fann stad seinare den månaden i fortet i byen, Al Wajbah fort.
J.G. Lorimer skildra byen i Gazetteer of Gulf of Persia i 1908 som ein by med ein innmura hage og eit fort og ein moské, som alle var eigd av medlemmar av den regjerande familien. Han vart òg skildra som ein beduinleir med tre djupe mursteinsbrunnar med godt vatn.
It Doesn't Matter Anymore
«It Doesn't Matter Anymore» er ein popballade skriven av Paul Anka og spelt inn av Buddy Holly i 1958. Songen nådde 13. plassen på Billboard Hot 100 tidleg i 1959, kort tid etter Holly omkom i ein flystyrt den 3. februar 1959. Den andre sida av singelen var «Raining in My Heart». «It Doesn't Matter Anymore» var den siste topp 20-hitten til Holly i USA og vart spelt inn med orkester av Dick Jacobs. Han vart òg ein suksess i Storbritannia, der han vart den første posthume singelen som gjekk til topps på singellista i landet. Songen vart spelt inn i midten av oktober 1958 i New York City. Paul Anka skreiv songen spesifikt for Holly. Han donerte honorara frå songen til kona til Holly. Han sa: «'It Doesn't Matter Anymore' har ein tragisk ironi ved seg no, men han vil i det minste vere til litt støtte for familien til Buddy Holly. Eg gjev låtskrivarhonorara mine til enka - det er det minste eg kan gjere.»
Songen er blitt spelt av mange andre artistar, og størst suksess fekk den New Zealand-fødde songaren Mark Williams med songen i 1977, då songen gjekk heilt til topps på singellista i USA.
Salslister
I Storbritannia nådde songen toppen av slista den 24. april 1959 og låg der i tre veker. Dette vart dermed den første posthume utgjevinga som gjekk til topps på den britiske singellista. Holly fortsette å ha suksess på salslistene i Storbritannia godt inn i 1960-åra. I USA nådde singelen 13. plassen på Billboard Hot 100-lista. Det var den siste singelen til Holly på Topp 20 i USA.
Mark Williams-versjonen
«It Doesn't Matter Anymore» vart spelt inn av den New Zealand-fødde songaren Mark Williams. Songen kom ut i april 1977 som den andre singelen frå det tredje albumet hans, Taking It All In Stride (1977). Songen gjekk til topps på den newzealandske singellista og var den bestseljande singelen av ein newzealandsk artist i New Zealand i 1977.
Innhald
Side A: «It Doesn't Matter Anymore» Side B: «True Love (Is Never Easy)»
Blodberberis
Blodberberis (Berberis thunbergii 'Atropurpurea'/'Atropurmureum' ) er den mørkeraude varianten av planta haustberberis (Berberis thunbergii) i berberisslekta, som inngår i berberisfamilien. Den er normalt skore ned til ei høgd på 80-120 cm, og er ein vanleg hekkeplante i norske hagar. Ved fri vekst blir ho lett 4 meter høg.
Blodberberis har blodraude til lilla, avlangt runde eller eggeforma blad som smalnar ned i kileform mot den korte bladstelgelen. Planta har skarpe, 1-2 cm lange piggar som stikk ut i hjørnet ved bladfestet. Piggane er lyse og står om lag 90 grader rett ut frå den raud-lilla, stive plantestengelen.
Haustberberis vart innført frå Japan til Russland av botanikeren Carl Johan Maksimovitsj frå 1864 og vart straks populær i hagar og parker i Europa. Blodberberis kom til Nederland i 1913. Ho er både hageplante og forvilla i Noreg, og spreier seg ikkje minst langs kysten.
Kultivaren småblodberberis stammar frå Boskoop i Nederland (van Eck 1942). Blada er purpurrøde, men dei er lysare om våren og hausten. Dersom blada blir utvikla i skugge, blir dei nesten heilt grønne. Frø frå kultivaren kan gi plantar med både raude eller grønne blad.
Fylkesveg 161 i Troms
Fylkesveg 161 i Troms går mellom Skogstad og Storjorda i Bardu kommune. Vegen er 12,1 km lang.
Tornike Kipiani
Tornike Kipiani, òg kalla «Kipo», er ein georgisk songar. Kipiani skulle representere Georgia i Eurovision Song Contest 2020 med songen «Take Me as I Am», men tevlinga vart avlyst på grunn av koronavirusutbrotet i Europa vinteren 2020. I staden representerte Kipiani Georgia i Eurovision Song Contest i 2021 med låten «You».
Bakgrunn
Kipiani vart fødd i Tbilisi 11. desember 1987 og vart kjend i Georgia då han vann georgisk X Factor i 2014. Mentoren hans var den georgiske artisten Tamta, som representerte Kypros i Eurovision Song Contest 2019.
MS «Allure of the Seas»
MS «Allure of the Seas» er eit cruiseskip ått av reiarlaget Royal Caribbean International. Det vart bygd i Åbo i Finland.
Tornike Kipiani
Bakgrunn
Kipiani deltok i den georgiske uttakinga til Eurovision Song Contest 2017 med songen «You Are My Sunshine». I 2019 vann han georgiske Idol med 33,82 prosent av telefonrøystene. Gjennom sigeren fekk han representere Georgia i Eurovision Song Contest 2020 i Rotterdam i Nederland, men tevlinga vart avlyst på grunn av koronavirusutbrotet i Europa vinteren 2020. I staden fekk Kipiani representere Georgia i Eurovision Song Contest i 2021. I semifinalen enda Kipiani og songen hans «You» på ein 16.-plass og gjekk dimed ikkje vidare til finalen.
Verdscupen i langrenn 1982/Kvinner
Verdscupen i langrenn for kvinner i 1982-sesongen omfatta 10 tevlingar. Tevlingane tok til 9. januar og vart avslutta 13. april 1982. Dei ti renna bestod av fire tevlingar over 5 kilometer, fire over 10 km og to 20-kilometerar.
Indal
Indal er ein svensk tettstad i Sundsvalls kommun i Västernorrlands län i landskapet Medelpad. I 2005 hadde tettstaden 666 innbyggjarar. Indal ligg cirka 25 kilometer nordvest for Sundsvall.
Verdscupen i langrenn 1982/Kvinner
Renna fann stad i Klingenthal i Aust-Tyskland, La Bresse i Frankrike, Furtwangen i Vest-Tyskland, Oslo (3) i Noreg, Lahti i Finland, Falun og Kiruna i i Sverige, Štrbské Pleso i dåverande Tsjekkoslovakia.
Norske Berit Aunli sigra i to renn og vann FIS-pokalen framom landskvinna Brit Pettersen. Også Pettersen vann to renn. Květa Jeriová frå Tsjekkoslovakia vann dei tre fyrste renna og enda på tredjeplass i turneringa. Raisa Smetanina frå Sovjetunionen, Anette Bøe frå Noreg og Blanka Paulů frå Tsjekkoslovakia sigra i kvar sitt renn.
Sverre Lunde Pedersen
Sverre Lunde Pedersen er ein norsk skeiseløpar frå Os i Hordaland. Han vart under Vinter-OL 2018 i Pyeongchang olympisk meister i lagtempo, saman med Simen Spieler Nilsen og Håvard Bøkko, og tok elles bronsemedaljen på 5 000 meter. Pedersen vart nummer tre i firkamp-VM 2015 og andremann året etter.
Apostrophe Island
Apostrophe Island er ei lita isdekt øy som ligg like utanfor Spatulate Ridge i Lady Newnes Bay i Victoria Land. Namnet skildrar at øya ser ut som ein apostrof sett frå høgda og vart gjeven av New Zealand Antarctic Place-Names Committee i 1966.
Von av Gissur Páll Gissurarson
«Von» (islandsk for Von) er ein song av Gissur Páll Gissurarson, gjeven ut 1. februar 2014. Songen er skriven av Jóhann Helgason.
«Von» var eit av bidraga i Söngvakeppnin 2014, den islandske uttakinga til Eurovision Song Contest 2014 i København i Danmark. Bidraget gjekk vidare frå den fyrste semifinalen til finalen, der han enda på femte- eller sjetteplass. Songen vart framført på islandsk av Gissur Páll Gissurarson.
Lyn Collins
Gloria Lavern Collins, betre kjend som Lyn Collins, var ein USA-amerikansk soulsongar. Ho var mest kjend for samarbeidet med James Brown i 1970-åra og for den innverknadstunge funksingelen «Think (About It)» i 1972.
Ho har òg vore korvokalist for ei rekkje andre artistar.
Hone Tuwhare
Hone Peneamine Anatipa Te Pona Tūwhare var ein kjend maorisk newzealandsk poet. Han er sterkt knytt til The Catlins i regionen Southland på New Zealand, der han budde den seinare delen av livet sitt.
Tidlege år
Hone Tuwhare vart fødd i området Kokewai ved Kaikohe, i regionen Northland, i iwien Ngapuhi. Etter at mora døydde, flytta familien til Auckland, der Hone gjekk i grunnskulen i Avondale, Mangere og Ponsonby. Han gjekk i lære som dampkjeleflikkar hjå New Zealand Railways og fekk kveldsundervising i matematikk og forretningsfag ved Seddon Memorial Technical College (1939–41) og Otahuhu College (1941). Tuwhare tala maori fram til 9-årsalderen, og far hans, som var var ein dyktig talar og sogeforteljar, stimulerte sonen sine interesser i skrivne og tala ord, særleg i rytmane og biletgjeringane i det gamle testamentet.
Poetisk karriære
I 1939 byrja Tuwhare å skriva, oppmuntra av venen, poeten R.A.K. Mason, medan han var i arbeid som lærling i Otahuhu Railway Workshops.
I 1956 starta Tuwhare for alvor med skrivinga etter at han hadde trekt seg ut av ei lokal grein av Kommunistpartiet. Det første, og tvillaust det best kjende arbeidet hans, No Ordinary Sun, vart utgjeve i 1964. Dette fekk god omtale, og vart seinare trykt opp att ti gonger gjennom dei 30 neste åra, og er ei av dei mest lesne poesisamlingane i newzealandsk historie.
Då Tuwhare sine dikt først kom ut sist på 1950- og tidleg på 1960-talet, vart dei sett på som ein ny retning i newzealandsk poesi, som skar gjennom debattane og motsetnadane mellom 1930- og etterkrigsgenerasjonane. Mykje av originaliteten til verka var eit resultat av den tydelege maoriske påverknaden. Dikta var prega av den tonale varieteten i dei, den naturlege måten dei kunne røra seg mellom formelle og uformelle register, mellom humor og patos, intimitet og kontrollert sinne og, spesielt, på den likeframme måten dei vende seg til newzealandske lesarar.
Gjennom 1970-åra vart Tuwhare involvert i maoriske kulturelle og politiske spørsmål, og på den samme tida vart han også vidare kjend internasjonalt, og han vart invitert til m.a. Kina og Tyskland. Dette, saman med annan påverknad, førte fram til utgjevinga av Was wirklicher ist als Sterben i 1985.
Medan dei tidlegare dikta hans vart trykte opp att i nye utgåver, gav han stadig ut nye verk. Tuwhare sitt teaterstykke, In the Wilderness Without a Hat, vart utgjeve i 1991. Deretter følgde tre diktsamlingar: Short Back and Sideways: Poems & Prose (1992), Deep River Talk (1993) og Shape-Shifter (1997). I 1999 vart han utnemnd til den andre Poet Laureate på New Zealand, dette resulterte i utgjevinga av Piggy-Back Moon i 2002, som året etter vart nominert i Ockham New Zealand Book Awards.
Poeten flytta til Kaka Point i South Otago i 1992, og mange av dei seinare dikta hans reflekterte såvel landskapa i The Catlins-området, som sjømaten ein kunne finna her. Han hadde eit sterkt arbeidsfellesskap med biletkunstnaren Ralph Hotere i Otago, og arbeida deira viste ofte til kvarandre.
Tuwhare sitt dikt Rain vart i 2007 med stor majoritet røysta fram som det mest det mest populære diktet på New Zealand.
Heider og utmerkingar
Hone Tuwhare vart heidra med Robert Burns Fellowship-prisen frå the University of Otago i 1969  i og på nytt i 1974. Han vart påskjøna med the University of Auckland Literary Fellowship i 1991.
Tuwhare vart lista opp mellom dei ti mest framståande aktive newzealandske kunstnarane (Icon Artists) som skipinga Arts Foundation of New Zealand utnemnde ved ein seremoni i 2003.
I 2003 vart Tuwhare påskjøna med ein pris frå statsministeren (Prime Minister's Awards for Literary Achievement), for poesi. Dei andre vinnarne var romanforfattaren Janet Frame og historikaren Michael King, som kvar fekk ein pris på 60 000 newzealandske dollar. Prisane er retta mot newzealandske forfattarar som har gjeve eit eineståande bidrag til nasjonen sin litterære og kulturelle historie. Hone Tuwhare vart utnemnd til eit æresdoktorat i litteratur ved The University of Auckland i 2005. Då han døydde, vart han omtala som «Den mest framståande newzealandske maoridiktaren».
Hone Tuwhare Charitable Trust
I juli 2010 vart The Hone Tuwhare Charitable Trust oppretta til ære for Hone Tuwhare. Føremålet er: «Å gje inspirasjon til folk gjennom å ta vare på, fremja og verdsetja arven etter Hone Tuware».
Isfossnipa
Isfossnipa er eit fjell 3 km søraust for Austvorren, som ragar over den austlege delen av Neumayerskarvet i Dronning Maud Land i Antarktis. Det vart fotografert frå lufta av Den tredje tyske antarktisekspedisjonen (1938–39). Det vart kartlagd av norske kartografar frå landmålingar og flyfoto av Maudheimekspedisjonen (1949–1952), leia av John Schjelderup Giæver og frå flyfoto av den norske ekspedisjonen (1958–59) og namngjeve av dei.
Roing under Sommar-OL 1976
Roing under Sommar-OL 1976 i Montreal omfatta 14 båtklassar, 8 for menn og 6 for kvinner. 593 deltakarar frå 31 land var påmelde, av dei 388 menn og 205 kvinner. Tevlingane vart avvikla dagane frå 18. til 25. juli.
Singlesculler
<br style="clear:both;" />
Dobbeltsculler
<br style="clear:both;" />
Toar utan styrmann
<br style="clear:both;" />
Toar med styrmann
<br style="clear:both;" />
Dobbeltfirar
<br style="clear:both;" />
Firar med styrmann
<br style="clear:both;" />
Åttar
<br style="clear:both;" />
Dobbeltfirar med styrmann
<br style="clear:both;" />
Fylkesveg 166 i Troms
Fylkesveg 166 i Troms går mellom Innset og Altevatnet i Bardu kommune. Vegen er 2,9 km lang.
Boracitt
Boracitt er eit fargelaust eller gråleg mineral, opptrer i saltførekomstar, til dømes i Tyskland. Det er eit klorhaldig magnesiumborat og har tyding som borråstoff. Mineralet finst i vene kubiske krystall som er danna ved temperaturar over 265 °C, men går over i ein rombisk modifikasjon ved lågare temperatur (sjå paramorfose).
Det er kalla opp etter boraks.
Þangað til ég dey
«Þangað til ég dey» (islandsk for Inntil eg døyr) er ein song av den islandske musikkgruppa F.U.N.K. frå 2014. Songen er skriven av Franz Ploder Ottósson, Pétur Finnbogason og Lárus Örn Arnarsson.
«Þangað til ég dey» er eit av bidraga i Söngvakeppnin 2014, den islandske uttakinga til Eurovision Song Contest 2014 i København i Danmark.
Saunders Valley
Saunders Valley er ein dal, 1,7 km lang, som går nordvest til søraust sør på Fildes Peninsula på King George Island. Dalmunningen vender mot Hydrographs Cove. Han vart namngjeven av UK Antarctic Place-Names Committee (UK-APC) i 1977 etter Andrew D. Saunders, ein britisk geolog ved University of Birmingham, som arbeidde med British Antarctic Survey (BAS) i området, 1975.
Fylkesveg 166 (fleirtyding)
Fylkesveg 166 finst i fleire fylke i Noreg:
Filippiáda
Filippiáda (gresk Φιλιππιάδα) er ein distriktsby og ein tidlegare kommune i periferieininga Préveza i Ípiros i Hellas. Filippiáda inngår frå 2011 som ei kommunaleining i kommunen Zirós, der han er hovudsete.
Ved folketeljinga i 2011 hadde kommunaleininga Filippiáda 8 106 innbyggjarar, medan tettstaden med same namn hadde 4 619 innbyggjarar.
Tony Peluso
Tony Peluso var ein USA-amerikansk gitarist og plateprodusent. Han var sologitarist for popduoen Carpenters frå 1972 til 1983.
Peluso er kanskje mest kjend for fuzzgitarsoloen på Carpenters-songen «Goodbye to Love», og som DJ-etterlkining i opninga av «Calling Occupants of Interplanetary Craft».
Peluso arbeidde ei stund med Bobby Sherman og Paul Revere & the Raiders as i tillegg til bandet Instant Joy for Mark Lindsay før han arbeidde med Carpenters.
Etter Karen Carpenter døydde i 1983, vart Peluso plateprodusent. Han arbeidde det neste tiåret for Motown Records med artistar som Smokey Robinson, The Temptations, the Four Tops og Michael Jackson.
Peluso var produsent og/eller lydteknikar for artistar som Kenny Loggins, Seals and Crofts, Apollonia Kotero, Player, Animotion, Stephanie Mills, The Triplets, Bloc, The Fixx, Dave Koz og Boyz II Men.
Han døydde 60 år gammal i Los Angeles den 5. juni 2010 frå ein hjartesjukdom.
Bratina Island
Bratina Island er ei lita øy som ligg ved nordenden av Brown Peninsula i Ross isbrem. Ho vart namngjeven av Advisory Committee on Antarctic Names i 1963 etter flymekanikaren Joseph Bratina i U.S. Navy skvadron VX-6, som var stasjonert ved McMurdo Station i sommarsesongane 1958–59, 1960–61 og 1961–62.
Hut Point Peninsula
Hut Point Peninsula er ei lang halvøy, frå 2 til 4,5 km brei og 24 km lang, som stikk sørvestover frå Mount Erebus på Ross Island i Antarktis.
Discovery-ekspedisjonen (1901–04) under Robert Falcon Scott bygde ei hytte on på Hut Point, eit lite nes som ligg 1,5 km nordaust for Cape Armitage, ved sørenden av halvøya. Medlemmar av Terra Nova-ekspedisjonen, under Scott, overvintra på Cape Evans og nytta ofte denne hytta under reisene sine, slik at neset og halvøya fekk namnet Hut Point Peninsula (Hytteneset).
McMurdo-basen (USA) og Scott-basen (NZ) er antarktiske forskingsstasjonar som ligg på Hut Point Peninsula.
Fleire stader på Hut Point, som minnekrossen for George T. Vince og lagringshytta for ekspedisjonane til Scott er verna under Antarktistraktaten.
Soucek Ravine
Soucek Ravine er ei lita ravine vest for Penney Ravine på Ardery Island i Windmill Islands. Han vart oppdaga i 1960 av ei biologisk feltgruppe frå Wilkes-stasjonen. Han vart namngjeven av Antarctic Names Committee of Australia (ANCA) etter dr. Zdenek Soucek, ein militærlege ved Wilkes i 1960 og 1962.
Jacobs Peninsula
Jacobs Peninsula er ei massiv halvøy, 8 km lang og 4,5 km brei, som strekkjer seg aust frå Nash Range til Rossisen i Antarktis. Halvøya har ei høgd på over 800 meter over havet og er isdekt utanom enkelte klippeframspring langs kanten, som Cape May heilt nordaust på halvøya. Ho vart namngjeve av Advisory Committee on Antarctic Names etter Stanley S. Jacobs, ein oseanograf ved Columbia University sitt Lamont–Doherty Earth Observatory, som utførte fysiske og kjemiske observasjonar i Sørishavet, mellom anna i Rosshavet 1963–2000.
MS «Liberty of the Seas»
MS «Liberty of the Seas» er eit cruiseskip ått av reiarlaget Royal Caribbean International. Det vart bygd i Åbo i Finland.
Bnaya
Bnaya (hebraisk skrift בְּנַ‏יָה) er ein moshav sentralt i Israel. Han ligg i Shephelah nær Ashdod, Gedera og Yavne og høyrer til Brenner regionale kommune. I 2007 var folketalet 805.
Sukth
Sukth er ein tidlegare bykommune i regionen Durrës i Albania. Etter ei admininistrasjonsreform i 2014 inngår han som ei kommunaleining i kommunen Durrës.
Bnaya
Han vart grunnlagd i 1949 av immigrantar frå Tsjekkoslovakia i Ungarn, Polen og Romania, og vart først kalla Yavne HaDromit (hebraisk skrift יבנה הדרומית, tyder Sør-Yavne) etter plasseringa sør for denne byen. Seinare, etter ein metatese av ordet «Yavne», vart namnet endra til Bnaya, kalla opp etter «ein offiser under David» (Første Krønikebok 11:22), medlem av Simeon-stamma (Første Krønikebok 4:36) som heldt til i dette området.
Fylkesveg 171 i Troms
Fylkesveg 171 i Troms går mellom Kirkesnesmoen og Bjørkmoen i Målselv kommune. Vegen er 18,8 km lang.
Sukth
Ved folketeljinga i 2011 hadde den dåverande bykommunen Sukth 15 966 innbyggjarar.
Tidlegare administrativ inndeling
Fram til år 2000 var Sukth ein del av distriktet Durrës. Den dåverande bykommunen omfatta byen Sukth og busetnadene:
Johann André Forfang
Aktiv
Johann André Forfang vart juniorverdsmeister 2015 i normalbakke i Almaty. Han fekk seg sin fyrste pallplass i verdscupen då han i skiflygingstevlinga i Vikersund 15. februar 2015 vart tredjemann. Under VM i skiflyging 2016 i Bad Mitterndorf var han med på det norske firemannslaget som var heilt suverene i lagtevlinga og vart såleis verdsmeister saman med Anders Fannemel, Daniel-André Tande og Kenneth Gangnes. Den 12. mars 2016 vann han sin fyrste og pr februar 2018 einaste verdscupsiger då han sigra i eit renn i tyske Titisee-Neustadt. Under Ski-VM 2017 sikra han og tre lagkameratar sølv i lagtevlinga, individuelt vart han nummer sju i normalbakken.
Vinteren 2018 var Forfang med då Noreg forsvarte VM-tittelen i lagtevlinga under skiflygings-VM 2018 i Oberstdorf, dei andre på laget vart Robert Johansson, Andreas Stjernen og førnemnde Tande. Under dei olympiske vinterleikane 2018 i Sør-Korea hoppa Forfang til sølv i normalbakkerennet, vel 8 poeng bakom tyske Andreas Wellinger. Sidan deltok han på det norske firmannslaget som vann OL-gull i laghoppinga, nemnde Tande, Stjernen og Johansson var dei andre på laget.
El-overfølsemd
El-overfølsemd, elektromagnetisk hypersensitivitet, elektrosensitivitet eller «el-allergi» er ein tilstand der ein person opplever symptom som vedkomande meiner kjem av å vera utsett for elektromagnetisme. El-overfølsemd vert òg kalla elektrosensitivitet eller el-allergi, men er ikkje ein prova medisinsk diagnose. Forsking har vist at dei som er el-overfølsame ikkje greier å kjenna om dei er utsette for elektromagnetisk stråling, eller ikkje. Symptoma oppstår berre dersom ein trur at ein er utsett for stråling, og har ingen samanheng med om ein faktisk er det. Dette fenomenet vert kalla «noceboeffekten».
Fenomenet skal ha byrja i Sverige på 1980-talet, opphavleg særleg blant dei som arbeidde ved dataskjermar. Ein har rapportert hudplager som tørrheit, raudheit, kjensler av stramheit og prikking i ansiktet og utslett som blussar opp, nevropsykiatriske symptom som ekstem trøttleik, synsforstyrring, hovudverk og vanskar med minne og konsentrasjon, og allmenne symptom som å kjenna seg svimmel, kvalm eller ha smerter i og musklar og ledd.
Det er vitskapleg etablert at elektromagnetiske felt kan påverka organismar, men personar med el-overfølsemd hevdar at dei får vonde symptom når dei vert utsette for stråling som er under grensene som er sette i internasjonale tryggleiksstandardar. Eit overveldande fleirtal av blindtestar har vist at personar som meiner at dei er ramma av el-overfølsemd, ikkje er i stand til å skilja mellom verkeleg eksponering og simulert (ingen) eksponering, noko som kan forklarast ved at el-overfølsemda er ein såkalla noceboeffekt («negativ placebo»). Ein vedkjenner då symptoma til pasientane som reelle, men at desse ikkje har påviseleg samanheng med den strålinga dei faktisk er utsette for.
Sidan det ikkje finst vitskaplege prov på at el-overfølsemd er ein reell effekt, og ein ikkje kan måla eller dokumenterar plagene som blir rapporterte av pasientar, kan dette medføra behandlingskonsflikt. Den behandlinga som er best dokumentert for problemet er kognitiv psykoterapi.
Jetty Peninsula
Jetty Peninsula er ei langstrekt og bratt halvøy med nesten flat topp som strekkjer seg nordover frå like aust for Beaver Lake og kring 50 km ut i Amery isbrem. Ho vart oppdaga frå Australian National Antarctic Research Expeditions (ANARE) i 1956. Ho vart namngjeve av ANCA fordi ho likna på ein molo (jetty på engelsk).
Ruth Ryste
Ruth Anlaug Ryste i Bamble er ein norsk fagforeiningsleiar og politikar for Arbeiderpartiet, sosialminister frå 1976 til 1979.
Ruth Ryste tok eksamen frå handelsskulen i 1950, og frå 1950 til 1970 arbeidde ho i sosialsektoren i Bamble kommune. Ho var vararepresentant til Bamble kommunestyre i åra 1967 til 1971. Frå 1970 to 1973 var ho sekretær i Norsk Tjenestemannslag, og ho var også styremedlem i LO frå 1969 til 1975. Ho var politisk rådgjevar for Forbrukar- og administrasjonsministeren frå 1. januar 1973 til 1. januar 1974, og frå 1975 til 1976 var ho sekretær i Statstjenestemannskartellet.
Frå 1976 til 1979 var ho statsråd og sjef for Sosialdepartementet (sosialminister) i Odvar Nordli si regjering. Ho var medlem av Arbeiderpartiet sitt sentralstyre frå 1975 til 1981. I 1979 gjekk ho av som minister for å bli leiar for Flyktninghjelpen. Frå 1982 til 1987 var ho leiar for Statens flyktningssekretariat, og frå 1988 til 1995 var ho rådgjevar i Kommunal- og regionaldepartementet. Ho var styremedlem i Nationaltheatret frå 1975 til 1982 og medlem av Kontaktutvalget mellom innvandrerbefolkningen og myndighetene frå 1984 til 1987.
Mange år etter at ho hadde gått ut av aktiv politikk blei ho medlem av bystyret i Porsgrunn for perioden 2007 til 2011.
Salomé
Maria Rosa Marco, betre kjend som Salomé, er ein spansk songar og programleiar. Salomé kom på delt fyrsteplass i Eurovision Song Contest 1969 saman med Nederland, Storbritannia og Frankrike med songen «Vivo cantando». Vinnarsongen vart gjeven ut på sju ulike språk: spansk, katalansk, baskisk, fransk, tysk, italiensk, engelsk og serbokroatisk.
Salomé byrja karrieren ved Barcelona Radio og heldt fram  som musikar og programleiar på TV. Fram til 1963 spelte ho inn og gav ut meir enn 40 songar på plateselskapa Iberofón og Zafiro. I 1962 deltok ho òg på Middelhavsfestivalen.
Seinare har Salomé gjeve ut ei rekkje songar som har vorte utgjevne av blant anna Iberfón og Belter. Ho har gjeve ut mange velkjende songar på spansk og katalansk, blant anna «Quinientas millas», «L'arbre», «Bésame much», «Com el vent», «L'emigrant», «Puedo morir mañana», «Isla del amor» og «O Esperaré».
Isingen
Isingen er eit stort isdekt fjellmassiv med fleire fjelltoppar som trengjer gjennom isen, mellom Isingbreen og Rogstadbreen i H. U. Sverdrupfjella i Dronning Maud Land i Antarktis. Det vart fotografert frå lufta av Den tredje tyske antarktisekspedisjonen (1938–39). Det vart kartlagd av norske kartografar frå landmålingar og flyfoto av Maudheimekspedisjonen(1949–52) og frå flyfoto av den norske ekspedisjonen (1958–59) og namngjeve av dei.
I'm Still Standing
«I'm Still Standing» er ein song av den engelske musikaren Elton John på albumet Too Low for Zero frå 1983. Han syng om å gjere eit comeback trass i problem i dagleglivet. Videoen var regissert av Russell Mulcahy og filma i Cannes og Nice i Frankrike.
Somme kommentatorar merka likskapar mellom denne songen og David Bowie sin hit «Modern Love», som kom ut omtrent samstundes. Begge har sagt at songane vart spelte inn om lag samstundes utan at dei visste om kvarandre.
Songen vart ein stor hit for John på begge sider av Atlanteren og nådde 4. plass i Storbritannia, førsteplassen i Sveits og 12. plass i USA.
Martha Wash spelte seinare inn songen for filmmusikken til The First Wives Club.
Ingatorp
Ingatorp er ein svensk tettstad i Eksjö kommun i Jönköpings län i Småland. I 2005 hadde tettstaden 345 innbyggjarar. Ingatorp ligg cirka 28 kilometer aust for Eksjö.
Anójo
Anójo (gresk Ανώγειο) er ein landsby og ein tidlegare kommune i periferieininga Préveza i Ípiros i Hellas. Anójo inngår frå 2011 som ei kommunaleining i kommunen Zirós.
Ved folketeljinga i 2011 hadde kommunaleininga Anójo 890 innbyggjarar, medan tettstaden med same namn hadde 61 innbyggjarar.
Baaya
Baaya er ein busetnad i kommunen Al Rayyan i Qatar.
Earl Gardner
Earl Wesley Gardner, Jr. er ein USA-amerikansk jazztrompetist. He er truleg mest kjend som medlem i husbandet til Saturday Night Live, der han har vore sidan 1985. Han har spelt med ei rekkje artistar.
I 1976 vart han med i The Thad Jones/Mel Lewis Orchestra.
Diskografi
(utval) Med Robin Eubanks Med Zoot Sims and the Benny Carter Orchestra Med Bob Stewart Med Stanley Turrentine
Sphagnum Valley
Sphagnum Valley er ein dal som heller nordvest frå Echo Pass til Cumberland West Bay på Sør-Georgia. Han vart først kartlagd av Den svenske antarktisekspedisjonen under Otto Nordenskjöld i 1901-04. Han vart kartlagt av South Georgia Survey i perioden 1951-57 og vart namngjeven av UK Antarctic Place-Names Committee (UK-APC) etter Sphagnum, den store myrmosen som finst i denne dalen.
Hakodate
Hakodate er ein by i Japan, den tredje største på Hokkaido med 287 691 innbyggjarar (2008). Han ligg i ei naturleg hamn på sørspissen av øya, ved Tsugarusundet, med Aomori på den andre sida av sundet. Hakodate er hovudby i Oshima prefektur.
Historie
Området var opphavleg folkesett av ainuar, som hadde ein fiskelandsby kalla Usukeshi (ainu for 'bukt') her. I 1454 bygde japanaren Kono Kaganokami Masamichi eit herskapshus her, og dette blir rekna for grunnlegginga av byen. Forma på huset gav namn til Hakodate, som tyder 'boksehus'. Etter at Masamichi døydde blei sonen og familien drivne frå området av ainuar, og slo seg ned i Kameda i nærleiken. Det var ei pågåande ulmande konflikt mellom ainuar og væpna japanske kjøpmenn som byrja slå seg ned på Oshima-halvøya i dette tidsrommet. Frå 1669 til 1672 reiste ainuane seg i opprør under leiing av Shakushain, før dei blei endeleg slått av japanarane.
I 1741 flytta Matsumae-familien administrasjonen av halvøya frå Kameda til Hakodate. I 1779 tok Tokugawa-shogunatet direkte kontrollen over byen. Hakodate fekk stor tyding som hamneby frå 1700-talet av, særleg frå 1854, då byen vart opna for handel med utlandet som ein av dei første i Japan. Fleire vestlege land oppretta konsulat her, og frå kapellet i det russiske konsulatet skal Nikolai av Japan ha introdusert ortodoks kristendom til landet. Like ved blei det også bygd andre misjonærkyrkjer.
Hakodate var sentral under Boshinkrigen mellom Tokugawa-shogunatet og Meiji-keisaren etter opninga av Japan. Vinteren 1856 flykta opprørsleiaren frå shogunatet, Enomoto Takeaki, til Hakodate med restane av marinestyrkene sine og ein handfull franske rådgjevarar. Dei slo seg ned i borga Goryōkaku og grunnla republikken Ezo den 25. desember. Opprørarane blei nedkjempa under slaget ved Hakodate i 1869. Etter den russisk-japanske krigen (1904–05) vart Hakodate ei viktig heimehamn for fiskeflåten i det nordlege Stillehavet. I 1922 fekk byen storbystatus.
Under andre verdskrigen blei det oppretta eit tital fangeleirar her for krigsfangar. Hakodate blei ikkje så hardt råka av bombing som mange andre japanske byar, men 14. og 15. juli 1945 blei 400 hus øydelagde og ei ferje med 400 passasjerar søkkt.
I 1976 flaug ein sovjetisk avhopparpilot, Viktor Belenko, til flyplassen i Hakodate.
1. desember 2004 blei byen nesten dobbelt så stor som før då byane Minamikayabe, Esan, Toi og landsbyen Todohokke blei slått saman med han.
Næringsliv og transport
Hakodate er den viktigaste hamnebyen og fiskerihamna på Hokkaido, og har mykje fiskeforedlingsindustri, skipsbygging i tillegg til ein del petrokjemisk industri.
Hakodate har jernbanesamband med Asahikawa og Aomori og ein flyplass med lokale flyruter og utanriksflygingar til Hong Kong, Taipei og Seoul. Seikantunnelen under Tsugarusundet bind saman Hokkaido med Honshu og gjer at Hakodate har både veg- og togsamband med sørøya.
Clow Island
Clow Island er ei i den austlege delen av Lake Fryxell i Taylor Valley i Victoria Land. Øya var ei halvøy så seint som i 1980-åra då auka vassnivå i innsjøen gjorde at den austlege delen av halvøya vart lagt under vatn og ho vart ei øy. Ho vart namngjeven av Advisory Committee on Antarctic Names (2000) etter Gary D. Clow frå US Geological Survey, som studerte vekselverknaden mellom sand og is og sedimentavsetjingar i isdekte innsjøar i Taylor Valley, 1985–86, og glasiologi ved Taylor Dome, 1993–94 til 1995–96.
Kommunar i Nord-Kypros
Ein kommune (tyrkisk belediye) er ei administrativ inndeling av Nord-Kypros. Dei seks distrikta (tyrkisk ilçe) er delte inn 12 underdistrikt (tyrkisk bucak) med i alt 28 kommunar og tre busetnader utanom kommunestrukturen.
Distriktet Lefkoşa
Underdistriktet Lefkoşa Merkez Underdistriktet Değirmenlik
Distriktet Gazimağusa
Underdistriktet Gazimağusa Merkez Underdistriktet Akdoğan Underdistriktet Geçitkale
Distriktet Girne
Underdistriktet Girne Merkez Underdistriktet Çamlıbel
Distriktet Güzelyurt
Underdistriktet Güzelyurt Merkez
Distriktet Lefke
Underdistriktet Lefke
Distriktet İskele
Underdistriktet İskele Merkez Underdistriktet Mehmetçik Underdistriktet Yeni Erenköy
Tohokuregionen
Tohokuregionen (東北地方) er ein tradisjonell japansk region som ligg nordaust på Honshu, den største av dei øyane som utgjer Japan. Regionen omfattar seks prefektur: Akita, Aomori, Fukushima, Iwate, Miyagi og Yamagata. Den største byen her er Sendai.
Urfolket emishi heldt til i dette området og gjorde motstand mot det japanske keisardømet frå 600- til 900-talet, då dei blei erobra.
Tohoku har lenge vore eit viktig jordbruksområde, og står for rundt 20 % av den japanske rishausten, sjølv om klimaet gjer at ein berre kan haust ei avling om året. Ris herfrå har gått til viktige område som Tokyo og Yokohama. I 1960-åra byrja ein utvikla jern-, stål-, sement-, papir-, petroleums- og kjemisk industri i området. Regionen har også mykje turisme.
Det kraftige jordskjelvet i mars 2011 fann stad like utanfor Tohokuregionen, og førte saman med den påfølgjande tsunamien til enorme skader.
Al-Shahaniya
Al Shahaniya er ein by i Qatar i kommunen Al Rayyan. Grensene til byen vart fastsett i 1988. I 2014 vart det gjort nokre endringar på grensene. Byen har kring 35 000 innbyggjarar.
Historie
J.G. Lorimer skildra Al-Shahaniya i Gazetteer of Gulf of Persia i 1908 som ein beduinleir med ein 12 meter djup mura brunn med godt vatn.
Idrett
Al-Shahania Sports Club er basert i byen. Den største veddeløpsbanen for kamelar i Qatar ligg òg i byen.
Bostonitt
Bostonitt er ein lys gangbergart som vesentleg består av feltspat (albitt og kalifeltspat). Det er kalla opp etter Boston i USA.
Det finst mellom anna i Oslofeltet.
Bornitt
Bornitt er ein broket kopar i form av ein rik koparerts som ofte finst saman med chalkositt (koparglans). I Noreg er det særleg utbreitt på ertsførekomstar i Telemark. På frisk brotflate er mineralet bronsefargea (gjerne kalla tambakbrunt), men det får lett ein blåleg anløpsfarge. Bornitt og chalkositt kan likne særs mykje på kvarandre, men chalkositt er svart på frisk brotflate. Bornitt er eit sulfid av kopar og jarn, Cu5FeIS4, krystalliserer kubisk og er relativt bløytt.
Det er kalla opp etter Ignaz von Born frå Austerrike-Ungarn.
Iskandariya
Al-Iskandariya eller Alexandria (arabisk الإسكندرية), òg skrive som Iskandariyah, Iskanderiyah, Iskanderiya, Iskanderiyeh, Sikandariyeh eller Al Askandariyah) er ein oldtidsby sentralt i Irak, ein av mange byar i Det nære austen kalla opp etter Aleksander den store (Al-Iskandar på arabisk). Her bur hovudsakleg sjiamuslimske arabarar. Distriktshovudstaden ligg kring 70 km sør for Bagdad, nær elva Eufrat.
I antikken låg Alexandria halvvegs mellom Babylon (staden der Aleksander døydde) og Selevkia ved Tigris (hovudstaden i Selevkideriket, særs nær dagen Bagdad).
Noceboeffekt
Noceboeffekt er når ei negativ forventing av eit fenomen fører til at det får ein meir negativ effekt enn det elles vilja ha gjort. Noceboeffekten førar til oppfatninga av at fenomenet vil ha eit negativt resultat bidreg aktivt til å påverka resultatet.
Innan medisin kallar noceboeffekten ei sjukdomskjensle frambrakt av ein verknadslaus handsaming som pasienten tykkjer er skadeleg. Negative forventingar til ei faktisk handsaming kan òg motverka effekten. Noceboeffekten er det motsette av placeboeffekten, som er fenomenet at ein verknadslaus handsaming som pasienten trur på, og kan føra til at vedkomande følar seg friskare.
Etymologi
Omgrepet nocebo (frå latin nocebo, «Eg skal skada», frå noceo, «Eg skader») vart oppretta av Walter Kennedy i 1961 for å kalla det motsette av nytta av placebo (latin: placebo, «Eg skal gleda», frå placeo, «Eg gleder»); som ein substans som kan fremja ein fordelaktig, helsebringende, behageleg eller ønskeleg effekt.
Effekt
Ved testing av lækjemiddel eller medisinsk handsaming må ein ofte ta omsyn til noceboeffekt. Det kan verta for kontrollert noceboeffekter av ei handsaming ved å fortelja testpersonane om kva for bivirkninger det er forventa at eit medikament har, for deretter å gje halvparten av testpersonane ein liksommedisin utan (bi-)verknader. Viss kjensla av å verta dårleg av bivirkninger er like sterk i gruppa som fekk reell medisin som blant dei som fekk narremedisin, er sjukdomskjensla ein noceboeffekt. Ofte er det ikkje medisinar men andre påverknader som vert forklart som noceboeffekt. Særleg tanken om at ein er utsett for radioaktiv- eller elektromagnetisk stråling har i fleire studium vist å gje sjukdomskjensle. I nokon slike studium er del-overfølsomme plassert i nærleiken av apparat som vanlegvis avgir elektromagnetisme. Mange vil då angje at dei får hodepine og andre subjektive plagar sjølv om apparata ikkje er aktive (såkalt «uekte eksponering»).
Bekkelaget
Bekkelaget, som inkluderer Bekkelagshøgda, er eit strok i den administrative bydelen Nordstrand i Oslo. Stroket er hovudsakleg eit bustadområde med småhus og einebustader, villaer, men med hamnar på nordre halvparten av Bekkelagets strandsone mot fjorden. Ifylgje ein reguleringsplan frå august 2009 skal dette vere den permanente hamna i Oslo, kalla Sydhavna.
Bekkelaget ligg på austsida av Bunnefjorden, ein arm av Oslofjorden, og strekker seg frå fjorden (med nokre av øyane) i vest, til Brattlikollen i aust, og frå Kongshavn og Ekebergskråningen i nord, til området Kastellet (namngjeve etter Kastellet gård) i sør. På det opphavlege Bekkelaget, nede med fjorden, som no vert kalla Nedre Bekkelaget, byrja bustadutbygginga allereie på 1800-talet, men på Bekkelagshøgda, som òg vert kalla Øvre Bekkelaget, var det fullføringa av Ekebergbanen gjennom området i 1917 som gav støytet til det vesentlegaste av utbygginga her.
Soga
Vegen Ljabrochausséen, forløparen til dagens Mosseveien, vart bygd gjennom området i 1850. , og jarnbanen Smaalensbanen, forløparen til Østfoldbanen, vart ferdig gjennom området i 1879, med stasjon på Bekkelaget, Bekkelaget stasjon. Jarnbanestasjonen var ein sterkt medvirkande årsak til at bustadutbygginga kom i gang i området frå Nedre Bekkelaget og oppover mot Bekkelagshøgda.
Kabelvåg Idrettslag
Kabelvåg Idrettslag er eit idrettslag heimehøyrande i Kabelvåg i Vågan kommune i Nordland. Laget reknar stiftinga av laget til 4. desember 1894. Kabelvåg IL er aktivt med i fotball, handball og turn. Laga til Kabelvåg spelar i gule trøyer og strømper, svarte bukser.
Skigåing
Skigåing er å komma seg fram med ski på beina i snødekt terreng. Både det å røra seg i plant terreng, det å klatra i motbakkar og det å renna i utforbakkar blir rekna som skigåing. Ski var før eit framkomstmiddel om vinteren. Skigåing er nå mest ein sports-, trim- og leikeaktivitet, samt ein måte å driva friluftsliv på.
Ofte preparerer kommunar eller idrettsklubbar løyper for skigåing til ålmenn bruk.
Konkurranseforma av skigåing blir kalla langrenn og alpint.
Kjelde
Ski touring
Gibton
Gibton (hebraisk skrift גִּבְּתוֹן, tyder Finke) er ein moshav sentralt i Israel. Han ligg nær Rehovot og høyrer til Brenner regionale kommune. I 2006 hadde han eit folketal på 299.
Han vart grunnlagd i 1933 som eit ledd i ein plan om å opprette små jordbrukssamfunn kring større byar, for å hjelpe til å forsvare dei mot arabaropprøra. Han vart kalla opp etter ein gammal by i området til Dan-stamma som er nemnt i Tanakh: Josva 19:44. Då Rehovot vart utvida etter den arabisk-israelske krigen i 1948 vart moshaven ein enklave innafor grensene til Rehovot.
Boulangeritt
Boulangeritt er eit grått, metallisk ertsmineral med sammensetning Pb5Sb4S11. Det vert nytta som blymalm.